Taban ennast nii mõnigi kord mõtte juurest, et restauraatori tööd võib teisisõnu nimetada esemete arstiks. Eriti loogilisena kõlab see mänguasjade, eelkõige nukkude või loomakeste „ravimisel“. Erialaliselt olen sellisest vaatenurgast olnud „kosmeetik“, „nahaarst“, „ortopeed“, „silmaarst“, „kirurg“ ja nüüd siis ka „ilukirurg“.
#000001
Paar kuud tagasi andsin töökaaslasele lubaduse, et päästan tema kaks lapsepõlve lemmiknukku õnnetust olukorrast, millesse perekonna pikakõrvaline ja eelkõige teravate esihammastega lemmikloom need pannud oli. Kes oleks arvanud, et kääbusküülikule meeldib nn plastisooli (pehmendatud polüvinüülkloriid) salaja krõmpsutada?
#000002
1969. aasta novembrikuus sai üks plikatirts oma 4. eluaasta täitumise puhul kingituseks toreda punapäise nuku. Lelu nimetati Annikaks. Kolm aastat hiljem lisandus samuti sünnipäevakingina pikajuukseline brünett Anneli. Eks nukke oli lapsel teisigi, kuid Annika ja Anneli olid mängumaailma peamisteks tegelasteks. Pärast kolmekümneaastast pausi astusid nukud taas mängurolli, kui nendega asus mängima endise omaniku tütar. Uues mängumaailmas nimetati punapea Stellaks, mustajuukseline sai aga hüüdnime „mustlane“. Jällegi olid nukud lemmikute nimekirjas, vaatamata hulgale modernsetele beebi- ja barbienukkudele.
#000003
Foto 1: Kääbusküüliku poolt puretud nukuvarbad.
#000004
2015. aasta sügisel tõi pere teine tütar nukud Saaremaalt Tartusse. Stella ja „mustlane“ asetati kenasti diivanile istuma, et need oma uut mängude võtteplatsi silmitseda saaksid. Keegi ei osanud arvata, et perekonna kõige värskem liige, kääbusküülik, omakorda nukke jälgima asus. Leidnud sobiva hetke, otsustas küülik järele uurida, mis uued põnevad asjad talle toodi. Ja seda loomulikult maitstes. Stella kaotas degusteerimise käigus neli varvast.
#000005
Et plastikuablas lemmikloom nuku teiste varvaste kallale ei asuks, laotas nende kolmas omanik isutekitavatele nukujalgadele tekikese. Aga oh õudust! Jänese hammaste vahele sattusid nüüd hoopis nukkude täiesti kaitsetud ninad!
#000006
Foto 2: Küüliku poolt puretud nukuninad. Vasakul Stella (Annika), paremal „mustlane (Anneli). „Mustlaselt“ pures küülik lisaks ninale ka tubli jupi ülahuult.
#000007
Enne päästmisaktsiooni, tuli põhjalikult hinnata nukkude kahjustuste ulatust. Mõlemad olid tugevalt määrdunud. „Mustlase“ käsi ühendav kumm oli purunenud. Nukkude juuksed olid räsitud ning õhkusid kerget koppelõhna. Ja siis need ninad ...
#000008
Foto 3–4: Stella enne restaureerimist. Materjal: pehmendatud polüvinüülkloriid (pea, käed, jalad), polüetüleen (keha), polüamiid (juuksed).
#000009
Foto 5–6: „Mustlane“ enne restaureerimist. Materjal: pehmendatud polüvinüülkloriid (pea), polüetüleen (keha, käed, jalad), polüamiid (juuksed).
#000010
Foto 9: Stella keha puhastamine 3% triammoonium-tsitraadiga.
#000013
Foto 10: üleval vasakul doonornukk; üleval paremal – saadud nina; all vasakul – liimitud doonornina; all paremal – parajaks modelleeritud nina.
#000015
Foto 11: Lisaks ninale sai ka ülahuulele ühtlane vorm antud. Skalpelliga lõigatud pinna muutis matiks pehme liivapaberišvamm. Huuli katab uus „huulepulk“ (akrüülvärv ja-lakk).
#000016
Foto 12: Nina modelleerimine punapäisele Stellale.
#000017
Pärast „iluoperatsiooni“ ootas nukke ees juuksehooldus (pesu neutraalse šampooni ja palsamiga). Brüneti nuku käed said taasühendatud ning valmis need kaks kaunitari olidki! Rõõmsat mängimist!
#000018
Foto 13: “Mustlane” enne ja pärast restaureerimist.
#000019
Foto 14: Stella enne ja pärast restaureerimist.
#000020